Fostul premier Dacian Cioloș susține că este nevoie de o reformă profundă a politicii românești și critică Parlamentul pentru că „se folosește de instituții ale statului, deturnându-le scopul”, pentru a domina societatea civilă ieșită la proteste.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Ci0loș crede că singura metodă prin care România ar putea ieși din această situație este prin organizarea de alegeri anticipate, organizarea unui referendum pe legile justiției și cere demisia guvernului Dăncilă.

„Oamenii ies în stradă pentru că aceia care ar trebui să-i păzească îi fură, aceia care ar trebui să guverneze îi mint, aceia care ar trebui să-i conducă îi abuzează. Puterea in Stat este un instrument pentru a-i proteja pe oameni, nu pentru a-i domina.

În Parlament nu mai există dezbateri. Cine e de vină atunci că dialogul democratic se mută în stradă ? A cui e vina că parlamentul a fost “privatizat” de un grup care-l folosește împotriva societății?

Citește și ”Iohannis se pregătește pentru ce e mai rău. Joacă la totul sau nimic.”

Atunci când domnul Dragnea, un lider politic cu interese personale de apărat în justiție, se folosește de instituții ale statului - de Jandarmerie, de Parlament, de Guvern, deturnându-le scopul, noi toți suntem în pericol.

Cand se ajunge în astfel de situații, e clar că avem nevoie de o reformă profundă a statului și a institutiilor sale, la fel de mult cum avem nevoie de o reformă în politică.

Ajunge! La ceea ce se întâmplă acum nu văd decât o soluție în trei pași. Demisia Guvernului Dăncilă! Referendum pentru Justiție! Alegeri anticipate!”, scrie Cioloș pe pagina sa de Facebook.